Հավելված N 7

ՀՀ կառավարության 2020 թվականի

մարտի 5-ի N 262-Ն որոշման

**ՄԱՔՍԱՅԻՆ ՄԻՈՒԹՅԱՆ ՀԱՆՁՆԱԺՈՂՈՎ**

**ՈՐՈՇՈՒՄ**

**28 հունվարի 2011 թ. N 526**

**ԱՐՏԱԴՐԱՆՔԻ ՄԻԱՍՆԱԿԱՆ ՑԱՆԿԻ**

**ՄԱՍԻՆ, ՈՐԻ ՆԿԱՏՄԱՄԲ ՄԱՔՍԱՅԻՆ ՄԻՈՒԹՅԱՆ ՇՐՋԱՆԱԿՆԵՐՈՒՄ**

**ՍԱՀՄԱՆՎՈՒՄ ԵՆ ՊԱՐՏԱԴԻՐ ՊԱՀԱՆՋՆԵՐ**

|  |
| --- |
| Փոփոխող փաստաթղթերի ցանկը  (Եվրասիական տնտեսական հանձնաժողովի Խորհրդի  23.11.2012 N 102 որոշման խմբագրությամբ) |

Բելառուսի Հանրապետությունում, Ղազախստանի Հանրապետությունում և Ռուսաստանի Դաշնությունում տեխնիկական կարգավորման միասնական սկզբունքների և կանոնների մասին 2010 թվականի նոյեմբերի 18-ի համաձայնագրի 3-րդ հոդվածի իրականացման նպատակով Մաքսային միության Հանձնաժողովը որոշեց.

1. Հաստատել Արտադրանքի միասնական ցանկ, որի նկատմամբ Մաքսային միության շրջանակներում սահմանվում են պարտադիր պահանջներ (կից ներկայացվում է):

2. Մաքսային միության անդամ պետություններում բժշկական ապրանքների (բժշկական տեխնիկայի և բժշկական նշանակության արտադրատեսակների) պետական գրանցման տարբեր ընթացակարգերի առկայությամբ պայմանավորված՝ Կողմերին հանձնարարել.

մշակել տվյալ ոլորտում Կողմերի մոտեցումների միասնականացման հնարավորությունը.

անհրաժեշտության դեպքում մշակել համապատասխան միջազգային պայմանագրի նախագիծ.

այդ աշխատանքի արդյունքներով որոշում ընդունել Մաքսային միության «Բժշկական նշանակության արտադրատեսակների անվտանգության մասին» տեխնիկական կանոնակարգի մշակման նպատակահարմարության մասին:

Մինչև սույն հարցով որոշում ընդունելը կասեցնել Մաքսային միության համապատասխան տեխնիկական կանոնակարգի մշակումը:

Մաքսային միության հանձնաժողովի անդամներ.

Բելառուսի Ղազախստանի Ռուսաստանի

Հանրապետությունից Հանրապետությունից Դաշնությունից

Ս. ՌՈՒՄԱՍ ՈՒ. ՇՈՒԿԵԵՎ Ի. ՇՈՒՎԱԼՈՎ

Հաստատված է

Մաքսային միության հանձնաժողովի

28 հունվարի 2011 թ. N 526

**ՄԻԱՍՆԱԿԱՆ ՑԱՆԿ**

**ԱՐՏԱԴՐԱՆՔԻ, ՈՐԻ ՆԿԱՏՄԱՄԲ ՄԱՔՍԱՅԻՆ ՄԻՈՒԹՅԱՆ ՇՐՋԱՆԱԿՆԵՐՈՒՄ**

**ՍԱՀՄԱՆՎՈՒՄ ԵՆ ՊԱՐՏԱԴԻՐ ՊԱՀԱՆՋՆԵՐ**

|  |
| --- |
| Փոփոխող փաստաթղթերի ցանկը  (Եվրասիական տնտեսական հանձնաժողովի Խորհրդի  23.11.2012 N 102 որոշման խմբագրությամբ) |

1. Մեքենաներ և սարքավորումներ

2. Ցածրավոլտ սարքավորումներ

3. Բարձրավոլտ սարքավորումներ

4. Գազակերպ վառելիքով աշխատող սարքեր

5. Ավելցուկային ճնշման տակ աշխատող սարքավորումներ

6. Ճնշման տակ աշխատող անոթներ

7. Սարքավորումներ պայթյունավտանգ միջավայրերում աշխատելու համար

8. Զվարճահարմարանքներ, մանկական խաղահրապարակների սարքավորումներ

9. Վերելակներ

10. Անվավոր փոխադրամիջոցներ

11. Տրակտորներ

12. Գյուղատնտեսական տեխնիկա

13. Մեքենաներ անտառային տնտեսության համար

14. Դողեր

15. Երկաթուղային փոխադրամիջոցի շարժակազմ, այդ թվում՝ բարձրարագընթաց

16. Մետրոպոլիտենի շարժակազմ

17. Թեթև ռելսային փոխադրամիջոցներ, տրամվայներ

18. Ծովային փոխադրամիջոցային օբյեկտներ

19. Ներքին ջրային փոխադրամիջոցային օբյեկտներ

20. Փոքրածավալ նավեր

21. Շենքեր և շինություններ

22. Շինարարական նյութեր և արտադրանքներ

23. Երկաթուղային փոխադրամիջոցի ենթակառուցվածք, այդ թվում՝ բարձրարագընթաց

24. Մետրոպոլիտենի ենթակառուցվածք

25. Ավտոմոբիլային ճանապարհներ

26. Հրատեխնիկական կազմեր և դրանք պարունակող արտադրատեսակներ

27. Քաղաքացիական կիրառության պայթուցիկ նյութեր և դրանք պարունակող արտադրատեսակներ

28. Թեթև արդյունաբերության արտադրանք (պատրաստի հատովի ապրանքներ, գորգեր և գորգային արտադրատեսակներ, տրիկոտաժի, կարի և կաշվե գալանտերեայի արտադրատեսակներ. կոշիկ. մորթի և մորթե արտադրատեսակներ)

29. Խաղալիքներ

30. Ապրանքներ երեխաների և դեռահասների համար

31. Երեխաների խնամքի պարագաներ

32. Սպասք

33. Սանիտարահիգիենիկ նշանակության արտադրատեսակներ

34. Օծանելիքա-կոսմետիկական արտադրանք

35. Բերանի խոռոչի հիգիենայի միջոցներ

36. Տարա և փաթեթավորում

37. Անհատական պաշտպանության միջոցներ

38. Հրդեհային անվտանգության ապահովման միջոցներ

39. Հրդեհաշիջման միջոցներ

40. Բժշկական ապրանքներ

41. Սանիտարա-տեխնիկական արտադրատեսակներ

42. Կահույքային արտադրանք

43. Քիմիական արտադրանք

44. Սինթետիկ լվացող միջոցներ

45. Կենցաղային քիմիայի ապրանքներ

46. Լաքաներկանյութեր և լուծիչներ

47. Պարարտանյութեր

48. Բույսերի պաշտպանության միջոցներ

49. Բենզիններ, դիզելային և նավի վառելիք, վառելիք ռեակտիվ շարժիչների համար և վառքի մազութ

50. Քսանյութեր, յուղեր և հատուկ հեղուկներ

51. Ջրի, գազի, ջերմային էներգիայի, էլեկտրական էներգիայի հաշվառման սարքեր և համակարգեր

52. Նավթի, դրա վերամշակման արդյունքների հաշվառման սարքեր և համակարգեր

53. Սննդի արտադրանք

54. Ալկոհոլային արտադրանք

55. Կերեր և կերային հավելումներ

56. Հացահատիկ

57. Ծխախոտային արտադրանք

58. Հրացան որսի և մարզական, դրա համար նախատեսված զինամթերք

59. Էլեկտրակապի միջոցներ

60. Ածուխ և դրա վերամշակման արտադրանք

61. Հեղուկացված ածխաջրածնային գազեր՝ որպես վառելիք օգտագործելու համար

62. Մարդու մաշկի հետ շփվող նյութեր

63. Բնական և տեխնածին բնույթի արտակարգ իրավիճակներից պաշտպանության և քաղաքացիական պաշտպանության համար նախատեսված արտադրանք

64. Փոխադրման և (կամ) օգտագործման համար նախապատրաստված նավթ

65. Փոխադրման և (կամ) օգտագործման համար նախապատրաստված բնական այրվող գազ

66. Մայրուղային խողովակաշարեր՝ հեղուկ և գազակերպ ածխաջրածինների փոխադրման համար

------------------------------------------------------------------------------------------------

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Է. ԱՂԱՋԱՆՅԱՆ